ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Μαΐου 1991 που αναγνωρίζει ότι η Αυστραλία έχει απαλλαγεί από τα βακτήρια Erwinia amylovora (Burr .) Winsl . et al . ( 91/261/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 91/27/ΕΟΚ της Επιτροπής ( 2 ), και ιδίως το παράρτημα ΙΙΙ μέρος Β σημείο 10,

Εκτιμώντας :

ότι, με βάση τις διατάξεις της οδηγίας 77/93/ΕΟΚ, από τις 16 Απριλίου έως τις 31 Οκτωβρίου, στην περίπτωση καταγωγής βορείου ημισφαιρίου και, από την 1η Νοεμβρίου έως τις 15 Απριλίου, στην περίπτωση καταγωγής νοτίου ημισφαιρίου, τα φυτά ορισμένων ειδών, με εξαίρεση τους καρπούς και τους σπόρους προς σπορά, καταγωγής χωρών ή περιφερειών άλλων από αυτών που αναγνωρίζεται ότι έχουν απαλλαγεί από τα Erwinia amylovora ( Burr .) Winsl . et al ., δεν δύνανται να εισαχθούν σε ορισμένα κράτη μέλη -

ότι, από τις επίσημες πληροφορίες που παρέσχε η Αυστραλία, φαίνεται ότι ο προαναφερθείς επιβλαβής οργανισμός δεν αναπτύσσεται στη χώρα αυτή, και ότι για μεγάλο χρονικό διάστημα απαγορεύθηκε αυστηρά η εισαγωγή στη χώρα αυτή φυτών και φυτικών προϊόντων που θα μπορούσαν να εισαγάγουν τον επιβλαβή αυτόν οργανισμό -

ότι μπορεί, συνεπώς, να θεωρηθεί ότι δεν υπάρχει κίνδυνος εξάπλωσης του εν λόω επιβλαβούς οργανισμού-

ότι η παρούσα απόφαση εκδίδεται με την επιφύλαξη οποιασδήποτε μεταγενέστερης διαπίστωσης, η οποία μπορεί να αποδείξει την παρουσία του εν λόγω επιβλαβούς οργανιισμού στη χώρα αυτή -

ότι η Επιτροπή θα εγγυηθεί ότι η Αυστραλία θα χορηγεί σε ετήσια βάση όλα τα απαραίτητα για την εκτίμηση της προαναφερθείσας καταστάσεως τεχνικά στοιχεία -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Με την παρούσα απόφαση δηλώνεται ότι η Αυστραλία αναγνωρίζεται απαλλαγμένη από την Erwinia amylovora ( Burr .) Winsl . et al .. Άρθρο 2

Η παρούσα απόφαση απευθύνεται στα κράτη μέλη . Βρυξέλλες, 2 Μαΐου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 26 της 31 . 1 . 1977, σ . 20 . ( 2 ) ΕΕ αριθ . L 16 της 22 . 1 . 1991, σ . 29 .
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1991 για την τροποποίηση της απόφασης 91/28/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας (Τα κείμενα στην ολλανδική, γαλλική και γερμανική γλώσσα είναι τα μόνα αυθεντικά) (91/610/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 91/27/ΕΟΚ (2), και ιδίως το άρθρο 14 παράγραφος 3,

τις αιτήσεις που υπέβαλαν το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες,

Εκτιμώντας:

ότι, βάση των διατάξεων της οδηγίας 77/93/ΕΟΚ, οι κόνδυλοι πατάτας καταγωγής Τουρκίας δεν είναι καταρχή δυνατό να εισάγονται στην Κοινότητα, επειδή υπάρχει κίνδυνος εισαγωγής εξωτικών ασθενειών της πατάτας οι οποίες είναι άγνωστες στην Κοινότητα-

ότι, ωστόσο, το άρθρο 14 παράγραφος 3 της εν λόγω οδηγίας επιτρέπει παρεκκλίσεις από αυτόν τον κανόνα, σε περίπτωση που είναι αποδεδειγμένο ότι δεν υπάρχει κίνδυνος διάδοσης επιβλαβών οργανισμών-

ότι με την απόφαση 91/28/ΕΟΚ (3) η Επιτροπή επέτρεψε τέτοιες παρεκκλίσεις με αναθεωρημένους όρους όσον αφορά τις πατάτες για ανθρώπινη κατανάλωση καταγωγής Τουρκίας-

ότι η απόφαση αυτή ορίζει ότι η άδεια λήγει στις 30 Μαΐου 1991-

ότι οι περιστάσεις που δικαιολογούν την άδεια ισχύουν ακόμη-

ότι, ως εκ τούτου, η άδεια πρέπει να παραταθεί-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/28/ΕΟΚ τροποποιείται ως εξής:

1. Στο άρθρο 1 παράγραφος 2 στοιχείο ε), η αναφορά στο έτος "1990" αντικαθίσταται από την αναφορά στο έτος "1991".

2. Στο άρθρο 2 παράγραφος 1, η ημερομηνία "30 Μαΐου 1991" αντικαθίσταται από την ημερομηνία "15 Ιουνίου 1992".

3. Στο άρθρο 3, η ημερομηνία "1η Αυγούστου 1991" αντικαθίσταται από την ημερομηνία "1η Αυγούστου 1992".

4. Στο παράρτημα ΙΙ σημείο 8, η απόφαση "91/28/ΕΟΚ" αντικαθίσταται από την απόφαση "91/610/ΕΟΚ".

Άρθρο 2

Η παρούσα απόφαση απευθύνεται στο βασίλειο του Βελγίου, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου και το Βασίλειο των Κάτω Χωρών. Βρυξέλλες, 13 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 26 της 31. 1. 1977, σ. 20. (2) ΕΕ αριθ. L 16 της 22. 1. 1991, σ. 29. (3) ΕΕ αριθ. L 16 της 22. 1. 1991, σ. 31.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus (91/616/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών προσόντων του ανθρώπινου δυναμικού στην Ευρώπη,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος Erasmus εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας (5).

Λουξεμβούργο, 28 Οκτωβρίου 1991.

Για το Συμβούλιο Ο Πρόεδρος J. M. M. RITZEN

(1) EE ariu. C 127 της 17. 5. 1991, σ. 3.

(2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 166 της 25. 6. 1987, σ. 20.

(4) ΕΕ αριθ. L 395 της 30. 12. 1989, σ. 23.

(5) Βλέπε σ. 71 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Σεπτεμβρίου 1991 για την προσαρμογή των διορθωτικών συντελεστών που εφαρμόζονται από την 1η Μαρτίου 1991 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα (91/519/ΕΚΑΧ, ΕΟΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3736/90 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 2330/91 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1991 στις καταβαλλόμενες αμοιβές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-

ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης-

ότι πρέπει να προσαρμοστούν από 1ης Μαρτίου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Μαρτίου 1991 οι διορθωτικοί συντελεστές που εφαρμόζονται στις αμοιβές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα ο παρών κανονισμός. Βρυξέλλες, 12 Σεπτεμβρίου 1991. Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 360 της 22. 12. 1990, σ. 1. (3) ΕΕ αριθ. L 214 της 2. 8. 1991, σ. 3.

ΠΑΡΑΡΤΗΜΑ

Τόπος υπηρεσίας Διορθωτικοί συντελεστές που ισχύουν από 1ης Μαρτίου 1991 Λίβανος 18,6100000 Πολωνία 19,3900000 Σομαλία 11,9100000 Τουρκία 58,2600000 Βενεζουέλα 43,8100000 Ζαΐρ 22,2300000 Ζάμπια 38,3800000

ΠΑΡΑΡΤΗΜΑ

Τόπος υπηρεσίας Διορθωτικοί συντελεστές που ισχύουν από 1ης Μαρτίου 1991 Λίβανος 18,6100000 Πολωνία 19,3900000 Σομαλία 11,9100000 Τουρκία 58,2600000 Βενεζουέλα 43,8100000 Ζαΐρ 22,2300000 Ζάμπια 38,3800000
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Οκτωβρίου 1991 περί τροποποιήσεως των αποφάσεων 91/146/ΕΟΚ για τα μέτρα προστασίας κατά της χολέρας στο Περού, 91/281/ΕΟΚ για τις εισαγωγές προϊόντων αλιείας και υδατοκαλλιέργειας καταγωγής Ισημερινού και 91/282/ΕΟΚ για τις εισαγωγές προϊόντων αλιείας και υδατοκαλλιέργειας καταγωγής Κολομβίας (91/541/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19,

Εκτιμώντας:

ότι η απόφαση 91/146/ΕΟΚ της Επιτροπής της 19ης Μαρτίου 1991 για τα μέτρα προστασίας κατά της χολέρας στο Περού (3), απαγορεύει την εισαγωγή στην επικράτεια της Κοινότητας προϊόντων θαλασσίου και γλυκού νερού που προέρχονται από τη χώρα αυτή, με εξαίρεση ορισμένα προϊόντα αλιείας για τα οποία παρέχονται τα κατάλληλα εχέγγυα εκ μέρους των επίσημων αρχών του Περού-

ότι οι αποφάσεις 91/281/ΕΟΚ και 91/282/ΕΟΚ της Επιτροπής της 5ης Ιουνίου 1991 για τις εισαγωγές προϊόντων αλιείας και υδατοκαλλιέργειας που προέρχονται από τον Ισημερινό και την Κολομβία, αντίστοιχα (4) επιτρέπουν την εισαγωγή προϊόντων αλιείας και υδατοκαλλιέργειας για τα οποία παρέχονται τα κατάλληλα εχέγγυα εκ μέρους των επίσημων αρχών του Ισημερινού και της Κολομβίας-

ότι, προκειμένου να επιτραπεί η διακίνηση αυτών των προϊόντων στην επικράτεια της Κοινότητας, κρίνεται σκόπιμο να διασφαλιστεί, εκ των προτέρων, ότι οι εισαγόμενες παρτίδες διαθέτουν τα απαιτούμενα εχέγγυα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 3 της απόφασης 91/146/ΕΟΚ και τα άρθρα 2 των αποφάσεων 91/281/ΕΟΚ και 91/282/ΕΟΚ, αντίστοιχα, αντικαθίστανται από το ακόλουθο κείμενο:

"Τα κράτη μέλη δεν επιτρέπουν την εκ νέου αποστολή στην επικράτεια των λοιπών κρατών μελών των προϊόντων που αναφέρονται στο προηγούμενο άρθρο παρά μόνο μετά από τη διεξαγωγή ελέγχου σε κάθε εισαγόμενη παρτίδα, ο οποίος περιλαμβάνει την εξακρίβωση της συμφωνίας των εγγράφων και της ταυτότητας των παρτίδων τουλάχιστον. Αυτός ο έλεγχος πραγματοποιείται με την επιφύλαξη συμπληρωματικών ελέγχων οι οποίοι μπορούν να πραγματοποιηθούν από τις αρμόδιες αρχές του κράτους προορισμού των εν λόγω προϊόντων."

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 15 Οκτωβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 373 της 31. 12. 1990, σ. 1. (2) ΕΕ αριθ. L 268 της 24. 9. 1991, σ. 56. (3) ΕΕ αριθ. L 73 της 20. 3. 1991, σ. 34. (4) ΕΕ αριθ. L 142 της 6. 6. 1991, σ. 43 και 44.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Σεπτεμβρίου 1991 για την αποδοχή ανάληψης υποχρέωσης σχετικά με τη διαδικασία επιβολής αντισταθμιστικών δασμών όσον αφορά τις εισαγωγές ινών και νημάτων από πολυεστέρα καταγωγής Τουρκίας και για την περάτωση της έρευνας (91/511/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας (1), και ιδίως το άρθρο 10,

Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται στον κανονισμό (ΕΟΚ) αριθ. 2423/88,

Εκτιμώντας ότι:

(1) Με τον κανονισμό (ΕΟΚ) αριθ. 1432/91 (2), η Επιτροπή επέβαλε προσωρινό αντισταθμιστικό δασμό στις εισαγωγές ινών και νημάτων από πολυεστέρα καταγωγής Τουρκίας.

(2) Αργότερα, διαπιστώθηκε οριστικά ότι τα εν λόγω εισαχθέντα τουρκικά προϊόντα επιδοτήθηκαν κατά την περίοδο έρευνας (1η Ιουλίου 1987 έως 31 Δεκεμβρίου 1988) και, ως εκ τούτου, προκάλεσαν σημαντική ζημία στους κοινοτικούς παραγωγούς. Σχετικά με αυτό η Επιτροπή αναφέρεται στον κανονισμό (ΕΟΚ) αριθ. 2834/91 του Συμβουλίου (3).

(3) Η Τουρκία πρότεινε, μετά την επιβολή προσωρινού αντισταθμιστικού δασμού, να αναλάβει υποχρέωση σύμφωνα με το άρθρο 10 του κανονισμού (ΕΟΚ) αριθ. 2423/88.

(4) Η Επιτροπή θεωρεί αυτή την ανάληψη υποχρέωσης αποδεκτή, δεδομένου ότι η Τουρκία θα καταργήσει προοδευτικά το σημαντικότερο πρόγραμμα εξαγωγικών επιδοτήσεων - την απαλλαγή από το φόρο επαγγέλματος - για τους εν λόγω παραγωγούς, πράγμα που θα εξουδετερώσει, σχετικά βραχυπρόθεσμα, το μεγαλύτερο μέρος της ζημίας που προκάλεσαν οι τουρκικές επιδοτούμενες εισαγωγές.

(5) Επιπλέον η Τουρκία πρόσφερε τη βοήθειά της για την εποπτεία αυτής της ανάληψης υποχρέωσης.

(6) Το Συμβούλιο αποφάσισε, με τον κανονισμό (ΕΟΚ) αριθ. 2834/91, να εισπράξει οριστικά τα ποσά που καταβλήθηκαν ως ασφάλεια υπό μορφή προσωρινού δασμού,

ΑΠΟΦΑΣΙΖΕΙ:

Άρθρο 1

Γίνεται αποδεκτή ανάληψη υποχρέωσης που πρότεινε η Τουρκία όσον αφορά τη διαδικασία επιβολής αντισταθμιστικών δασμών (4) σχετικά με τις εισαγωγές ινών και νημάτων από πολυεστέρα καταγωγής Τουρκίας.

Άρθρο 2

Περατώθηκε η έρευνα σχετικά με τη διαδικασία επιβολής αντισταθμιστικών δασμών που αναφέρεται στο άρθρο 1. Βρυξέλλες, 23 Σεπτεμβρίου 1991. Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 137 της 31. 5. 1991, σ. 8. (3) Βλέπε σελίδα 3 της παρούσας Επίσημης Εφημερίδας. (4) ΕΕ αριθ. C 33 της 9. 2. 1989, σ. 7.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1991 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκε από την Ομοσπονδιακή Δημοκρατία της Γερμανίας (Το κείμενο στη γερμανική γλώσσα είναι το μόνο αυθεντικό) (91/429/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, η Ομοσπονδιακή Δημοκρατία της Γερμανίας θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων-

ότι το πρότυπο σχέδιο όπως παρουσιάστηκε από την Ομοσπονδιακή Δημοκρατία της Γερμανίας περιλαμβάνει τις γειτνιάζουσες παραμεθόριες περιοχές της Τσεχοσλοβακίας, της Αυστρίας και των Κάτω Χωρών-

ότι το πρότυπο σχέδιο είναι τμήμα διασυνοριακής συνεργασίας με την Τσεχοσλοβακία, την Αυστρία και τις Κάτω Χώρες-

ότι, με την από 22 Μαρτίου 1991 επιστολή, η Ομοσπονδιακή Δημοκρατία της Γερμανίας κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της-

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ- ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από την Ομοσπονδιακή Δημοκρατία της Γερμανίας.

Άρθρο 2

Η Ομοσπονδιακή Δημοκρατία της Γερμανίας θα θέσει σε ισχύ, μέχρι την 1η Απριλίου 1991, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 29 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1991 σχετικά με την έγκριση προγράμματος ελέγχου για την εξάλειψη της ενζωοτικής λεύκωσης των βοοειδών που υπέβαλε η Ιρλανδία και για τον καθορισμό τού επιπέδου της κοινοτικής χρηματοδοτικής συνεισφοράς (Το κείμενο στην αγγλική γλώσσα είναι το μόνο αυθεντικό) (91/436/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 24,

Εκτιμώντας:

ότι, με επιστολή της 17ης Δεκεμβρίου 1990, η Ιρλανδία υπέβαλε σχέδιο τετραετούς προγράμματος για τον έλεγχο της ενζωοτικής λεύκωσης των βοοειδών-

ότι μετά την εξέταση του προγράμματος διαπιστώθηκε ότι ανταποκρίνεται σε όλα τα κοινοτικά κριτήρια όσον αφορά την εξάλειψη της ασθένειας, σύμφωνα με την απόφαση 90/638/ΕΟΚ του Συμβουλίου για τη θέσπιση των κοινοτικών κριτηρίων για την εξάλειψη και τον έλεγχο ορισμένων ασθενειών των ζώων (3)-

ότι η κοινοτική χρηματοδοτική συνεισφορά χορηγείται υπό την προϋπόθεση ότι πληρούνται οι ανωτέρω όροι και ότι οι αρχές θα παράσχουν όλες τις απαραίτητες πληροφορίες, σύμφωνα με το άρθρο 24 παράγραφος 8 της απόφασης 90/424/ΕΟΚ- ότι το ποσοστό της κοινοτικής χρηματοδοτικής συμμετοχής πρέπει να καθορισθεί στο 50 % των δαπανών αποζημίωσης-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγκρίνεται για περίοδο τεσσάρων ετών το πρόγραμμα για τον έλεγχο της ενζωοτικής λεύκωσης των βοοειδών που υπέβαλε η Ιρλανδία.

Άρθρο 2

Η Ιρλανδία θέτει σε ισχύ μέχρι την 1η Απριλίου 1991 τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών στην Ιρλανδία για τη διενέργεια δοκιμασιών.

Άρθρο 4

Η χρηματοδοτική συνεισφορά της Κοινότητας θα χορηγηθεί μετά την υποβολή των δικαιολογητικών εγγράφων.

Άρθρο 5

Η παρούσα απόφαση απευθύνεται στην Ιρλανδία. Βρυξέλλες, 18 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18. (3) ΕΕ αριθ. L 347 της 12. 12. 1990, σ. 27.
17.8.91 ΕπίσημηΕφημερίδατωνΕυρωπαϊκώνΚοινοτήτων Αριθ.L228/69
ΑΠΟΦΑΣΗΤΗΣΕΠΙΤΡΟΠΗΣ
της22αςΙουλίου1991
πουτροποποιείτηναπόφαση91/IOO/EOKγιατηνέγκρισητουπρογράμματοςτηςΓερμανίας
όσοναφοράτηνενίσχυσηστογεωργικόεισόδηματωνγεωργώνστοBaden-Wiirttemberg
(91/411/EOK)
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
ΆρSρο1
Τοάρθρο2τηςαπόφασης91/100/EOKκαιτηςΕπιτροπής
αντικαθίσταται απότοακόλουθοκείμενο:
«Ταανώταταποσάπουμπορούννακαταλογισθούν
ετησίωςστονκοινοτικόπροϋπολογισμό βάσειτης
παρούσαςαπόφασηςκαθορίζονται ωςεξής:
Ecu
1992 5336000
1993 6670000
1994 5550000
1995 4429000
1996 3308000
1997 854000.»HΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας
τονκανονισμό(ΕΟΚ)αριθ.768/89τουΣυμβουλίουτης21ης
Μαρτίου1989γιακαθεστώςμεταβατικώνενισχύσεωνστο
γεωργικόεισόδημα('),καιιδίωςτοάρθρο7παράγραφος 3,
τονκανονισμό(ΕΟΚ)αριθ.3813/89τηςΕπιτροπήςτης19ης
Δεκεμβρίου1989περίλεπτομερειώνεφαρμογήςτουκαθε­
στώτοςτωνμεταβατικώνενισχύσεωνστογεωργικόεισό­
δημα(2),όπωςτροποποιήθηκε τελευταίααπότονκανονισμό
(ΕΟΚ)αριθ.1110/91(3),καιιδίωςτοάρθρο10παράγραφος
4,
Εκτιμώντας :
ότιστις10Απριλίου1991ηΓερμανίακοινοποίησεστην
Επιτροπήότιταμέγισταποσάπουείναιδυνατόναβαρύ­
νουνετησίωςτονκοινοτικόπροϋπολογισμό μεβάσητην
απόφαση91/1ΟΟ/ΕΟΚ(4)πρέπεινααναβληθούνγιατεχνι­
κούςκατάέναέτοςσεσχέσημετοχρονοδιάγραμμα που
προβλέφθηκεκατάτηνέκδοσητηςαπόφασης·ότιπρέπει
ναληφθείδεόντωςυπόψηηνέακατάσταση·
ότιμετάτιςδιαβουλεύσεις μετηνεπιτροπήδιαχειρίσεως
τωνενισχύσεωνστογεωργικόεισόδημακαιτηνΕπιτροπή
τουΕΓΤΠΕπουπραγματοποιήθηκαν στις18Ιουλίου1991,
γιαταμέγισταποσάπουείναιδυνατόναβαρύνουνετησίως
τονκοινοτικόπροϋπολογισμό μεβάσητηνενλόγω
απόφαση,Αρθρο2
Hπαρούσααπόφασηαπευθύνεταιστακράτημέλη.
Βρυξέλλες,22Ιουλίου1991.
ΓιατηνΕπιτροπή
RayMACSHARRY
ΜέλοςτηςΕπιτροπής
(')ΕΕαριθ.L84της29.3.1989,σ.8.0ΕΕαριS.L371της20.12.1989,σ.17.0ΕΕαριS.L110της1.5.1991,σ.72.
C)ΕΕαριθ.L52της27.2.1991,σ.48.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1991 για τη σύναψη της συμφωνίας υπό μορφήν ανταλλαγής επιστολών, που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για την ολοκλήρωση των διαπραγματεύσεων που διεξήχθησαν δυνάμει του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) (91/569/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για την ολοκλήρωση των διαπραγματεύσεων που διεξήχθησαν δυνάμει του άρθρου XXIV παράγραφος 6 της ΓΣΔΕ (1) προβλέπει αναθεώρηση-

ότι η αναθεώρηση δεν περατώθηκε πριν λήξει η ισχύς ορισμένων προσωρινών διατάξεων-

ότι έγιναν διαβουλεύσεις με την εν λόγω χώρα, προκειμένου να παραταθεί η ισχύς του μέρους ΙΙ Β παράγραφος 2 της συμφωνίας, έως τις 31 Δεκεμβρίου 1991-

ότι οι διαβουλεύσεις αυτές κατέληξαν σε σχέδιο συμφωνίας υπό μορφήν ανταλλαγής επιστολών, η έγκριση του οποίου εξυπηρετεί το συμφέρον της Κοινότητας,

ΑΠΟΦΑΣΙΖΕΙ: Άρθρο 1

Η συμφωνία υπό μορφήν ανταλλαγής επιστολών, που συμπληρώνει τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για την ολοκλήρωση των διαπραγματεύσεων δυνάμει του άρθρου XXIV παράγραφος 6 της ΓΣΔΕ, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση. Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1, δεσμεύοντας την Κοινότητα.

Βρυξέλλες, 22 Ιουλίου 1991.

Για το Συμβούλιο

Ο Πρόεδρος

P. DANKERT

(1) ΕΕ αριθ. L 24 της 29. 1. 1988, σ. 58.